Zoninis šachmatų turnyras

Zoninis šachmatų turnyras – pasaulio šachmatų čempionato pradinis etapas. Nuo 1947 iki 1993 m. zonų nugalėtojai ir prizininkai (vietų skaičių kiekvienai zonai nustatydavo FIDE) patekdavo į tarpzoninį turnyrą. Nuo 1997 m. – tiesiogiai į FIDE trumpuosius pasaulio šachmatų čempionato atkrentamuosius mačus, o nuo 2005 m. į Pasaulio šachmatų taurės varžybas. Šie turnyrai kiekvienoje zonoje vyksta vieną kartą per kiekvieną pasaulio šachmatų čempionato ciklą.

Istorija

Pirmieji žingsniai 

1946 m. liepą Vinterture vykusiame FIDE kongrese, jos prezidentas Aleksandras Ruebas pasiūlė, kad FIDE būtų padalinta pagal pasaulio geografines zonas. Zonos leistų decentralizuoti FIDE valdymą ir padėtų rengti atrankos turnyrus į pasaulio čempionatą.

Vėliau tokią tvarką patvirtino 1947 m. Hagos FIDE kongresas. Iš pradžių zoniniai turnyrai turėjo vykti 8-iose zonose į kurias buvo įtrauktos visos nacionalinės šachmatų federacijos – FIDE narės. Zonas sudarė keleto valstybių narių šachmatų federacijos – tik JAV, Kanada ir SSRS turėjo po atskirą zoną. Pradžioje Azijos, Afrikos žemynai iš vis neturėjo savų zonų, nes ten šachmatų federacijų arba visai nebuvo, arba jos nebuvo FIDE narėmis. 

1947 m. visų 8 zoninių turnyrų pravesti nepavyko. Įvyko tik du zon. turnyrai: Hilversiume (Nyderlandai) -nugalėjo A. O‘Kelis ir Helsinkyje – pirmavo E. Bekas ir G. Štolcas. Todėl pirmajam tarpzoniniam turnyrui FIDE kvalifikacinė komisija sudarė 20 dalyvių sąrašą, į kurį įėjo JAV čempionas I. Keždenas ir Kanados čempionas D. Janovskis, nuo SSRS – I. Boleslavskis, I. Bondarevskis, D. Bronšteinas, A. Kotovas, Lilientalis (vietoj atsisakiusio dalyvauti I. Keždeno), V. Ragozinas ir S. Floras.

Zoniniai turnyrai ir valstybių narių čempionatai 

JAV ir Kanados šachmatų federacijos atskirai zoninių turnyrų nevykdė – juos apjungdavo su savo šalių čempionatais. SSRS šachmatų federacija zoninius turnyrus, arba sujungdavo su SSRS čempionatu, arba organizuodavo atskirai (1964, 1975, 1978, ir 1982).

Augimas 

Populiarėjant šachmatams pasaulyje ir išaugus FIDE narių federacijų skaičiui, zonų daugėjo ir 1989 m. jų jau buvo 14. 

1993 m. buvo įvesta nauja zonų indeksavimo tvarka – pagal pasaulio žemynus: 1-asis skaičius – žemyno indeksas, o antrasis zonos numeris. Nuo 1993 m. suirusios SSRS vietoje buvo įvestos papildomos FIDE zonos: Užkaukazės (1.5), Rusijos (1.6), Baltijos valstybių, Baltarusijos ir Ukrainos (1.7), Vidurinės Azijos (3.4) zonos. Sekančiame cikle (17), nuo 1994 m., zonų skaičius buvo dar praplėstas: 1.7 zona buvo išskaidyta į dvi zonas. 

Baltijos valstybės gavo atskirą zoną (1.7), o Baltarusija, Ukraina ir Azerbaidžanas – taip pat, atskirą (1.8). Pakitimų buvo ir sekančiame 19-ame cikle: Ukraina gavo atskirą zoną (1.9). Zonų skaičius išaugo iki 21. 2013 m. kai kurios zonos buvo dar suskirstytos: Amerikos žemyno zona 2.3 padalinta į penkias, Europos 1.1 zona – į tris, o 1.2 – į dvi puszones.

Žemynų čempionatai ir zoniniai turnyrai 

Nuo 2001 m. pradėti rengti pasaulio žemynų čempionatai. Jie buvo traktuojami kaip pirminis pasaulio šachmatų čempionato etapas. Iš jų galima buvo patekti į pasaulio čempionato varžybas. Žemynams buvo nustatytos, patenkančių į tolesnį etapą, žaidėjų kvotos. 

Ryšium su tuo, nuo 2001 m. zoniniai turnyrai Europoje neberengiami, o Afrikoje jie nebuvo rengiami iki 2011 m., tačiau Azijos ir Okeanijos bei Amerikos zonose, greta žemyno čempionato, ir toliau vyko zoniniai turnyrai. Tokiais atvejais, zonų ir žemyno čempionato dalyvių, patenkančių į sekantį etapą, bendras skaičius neturėjo viršyti žemynui nustatytos  kvotos. 

Pakeitus pasaulio šachmatų čempionato vykdymo tvarką nuo 2005 m.: geriausiai pasirodę zoninių turnyrų ir žemynų čempionatų žaidėjai patenka į Pasaulio taurės varžybas iš kurių galima tiesiai patekti į pasaulio čempionato Kandidatų turnyrą ir į Didžiojo prizo varžybas iš kurių, taip pat, galima patekti į Kandidatų turnyrą.

Zoniniai turnyrai

Zoninių turnyrų tvarkos keitimas 
Zoninių turnyrų tvarka kito. Paskutinę tvarką nustatė 1983 m. FIDE generalinė asamblėja, kurią ji vėliau taisė (1984, 1986, 1989, 1993, 1995 ir 1998).

2013 m. tvarka 

FIDE zonos prezidentas atsako už zoninio turnyro organizavimą. Turnyro dalyviai turi priklausyti vienai iš FIDE zonos šachmatų federacijų, kuri yra FIDE narė. Apie galimas vietas zonos prezidentas praneša kiekvienai federacijai prieš metus. 

Zonos prezidentas parenka turnyro vietą. Kai zonos turnyre dalyvauja daugiau, kaip 18 žaidėjų galima rengti preliminarinius ir finalinį turnyrą. Zonos prezidentas gali palikti vietas 6-iems, aukščiausią reitingą turintiems, zonos šachmatininkams, jei tam pritaria jų nacionalinė federacija. 

Vietų skaičius skirtas federacijai turi būti praneštas kiekvienai federacijai prieš metus. Jos turi prieš 6 mėn iki turnyro pradžios pranešti zonos prezidentui, ar jų žaidėjai dalyvaus žemyno turnyre. kurio žaidimo tvarkaraštį tvirtina FIDE žemyno prezidentas.

Jei pasibaigus turnyrui keletas žaidėjų surenka po lygiai taškų, tai kas iš jų pateks į sekantį etapą, paaiškėja surengus papildomą turnyrą. Jei tokių dalyvių tik du – žaidžiamas 4 partijų mačas. Varžybos turi prasidėti po dviejų dienų toje pačioje vietoje. 

Jei zoninis turnyras nebuvo surengtas, zonos žaidėjai negauna vietų į tolimesnį pasaulio čempionato etapą. Tokiu atveju, FIDE žemyno prezidentas į  atsilaisvinusias vietas, gali parinkti žaidėjus iš kitų zonų pagal aukštesnį  reitingą.

Laikotarpis (1948–1996) 

Šiuo laikotarpiu šachmatininkai, žaisdami zoniniame šachmatų turnyre ir pasiekę FIDE nustatytus reikalavimus, patekdavo į sekantį pasaulio šachmatų čempionato etapą – tarpzoninį turnyrą.

1-asis ciklas (1948–1951)

2-asis ciklas (1951–1954)

3-iasis ciklas (1954–1957)

4-asis ciklas (1957–1960)

5-asis ciklas (1960–1963)

6-asis ciklas (1963–1966)

7-asis ciklas (1966–1969)

8-asis ciklas (1969–1972)

9-asis ciklas (1972–1975)

10-asis ciklas (1975–1978)

11-asis ciklas (1978–1981)

12-asis ciklas (1981–1984)

13-asis ciklas (1984–1987)

14-asis ciklas (1987–1990)

15-asis ciklas (1990–1993)

16-asis ciklas (1993–1996) 

1992-1993 m. pasaulyje  buvo pravesti 22 zoniniai šachmatų turnyrai kurie turėjo atrinkti geriausius žaidėjus į 1993 m. Bylio tarpzoninį turnyra.

Laikotarpis (1995–2005) 
Kai 1996 m. FIDE atsisakė tarpzoninių turnyrų zoniniai turnyrai liko, tik įvykdę atrankos normatyvus žaidėjai patekdavo tiesiogiai į FIDE pasaulio čempionato atkrentamųjų varžybų pirmąjį ratą. Dalyvių, galinčių patekti iš zoninių turnyrų į sekantį pasaulio  čempionato etapą, skaičius išaugo.

17-asis ciklas (1995–1997)

18-asis ciklas (1998–1999) 

Pasaulio šachmatų čempionato 18-ojo ciklo zoninių turnyrų suvestinė.

19-asis ciklas (1999–2000) 

Pasaulio šachmatų čempionato 19-ojo ciklo zoninių turnyrų suvestinė.

20-asis ciklas (2001–2002) 

Pasaulio šachmatų čempionato 20-ojo ciklo zoninių turnyrų suvestinė.

21-asis ciklas (2002–2004) 

Pasaulio šachmatų čempionato 21-ojo ciklo zoninių turnyrų suvestinė.

22-asis ciklas (2004–2005) 

Pasaulio šachmatų čempionato 22-ojo ciklo zoninių turnyrų suvestinė.

Laikotarpis po 2006 m. 
Kai FIDE 2006 m. dar kartą reformavo pasaulio čempionato tvarką, ji vėl paliko zoninius turnyrus, iš kurių geriausiai pasirodę žaidėjai gali patekti į pasaulio taurės varžybas, o iš jų, sėkmingiausiai pasirodžiusieji – patekti į Kandidatų turnyrą ar mačus.

23-asis ciklas (2006–2007) 

Pasaulio šachmatų čempionato 23-ojo ciklo zoninių turnyrų suvestinė.

24-asis ciklas (2008–2009) 

Pasaulio šachmatų čempionato 24-ojo ciklo zoninių turnyrų suvestinė.

25-asis ciklas (2010–2011) 

Pasaulio šachmatų čempionato 25-ojo ciklo zoninių turnyrų suvestinė.

Šaltiniai

Nuorodos 
 Pasaulio šachmatų federacijos zonų sąrašas

Markas Vyksas. Zoniniai turnyrai

Europos zoniniai turnyrai

 Markas Vyksas 2012-13 m. Zoniniai turnyrai

 Markas Vyksas 2014-15 m. Zoniniai turnyrai

 Markas Vyksas 2016-17 m. Zoniniai turnyrai

Šachmatų varžybos